CELEX: 32019D1146
Language: hr
Date: 2019-07-04 00:00:00
Title: Provedbena odluka Komisije (EU) 2019/1146 оd 4. srpnja 2019. o završetku antidampinškog postupka u vezi s uvozom toplovaljanog čeličnog žmurja (talpi) podrijetlom iz Narodne Republike Kine

5.7.2019   
               
               
                  HR
               
               
                  Službeni list Europske unije
               
               
                  L 181/89
               
            
         PROVEDBENA ODLUKA KOMISIJE (EU) 2019/1146
         оd 4. srpnja 2019.
         o završetku antidampinškog postupka u vezi s uvozom toplovaljanog čeličnog žmurja (talpi) podrijetlom iz Narodne Republike Kine
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 9. stavak 1.,
         budući da:
         1.   POSTUPAK
         
         
                     (1)
                  
                  
                     Europska komisija („Komisija”) pokrenula je 24. svibnja 2018. antidampinški ispitni postupak u vezi s uvozom toplovaljanog čeličnog žmurja (talpi) podrijetlom iz Narodne Republike Kine objavom obavijesti o pokretanju postupka u Službenom listu Europske Unije (2).
                  
               
                     (2)
                  
                  
                     Ispitni postupak pokrenut je nakon pritužbe koju je podnio EUROFER („podnositelj pritužbe”) u ime dvaju proizvođača iz Unije koji čine 100 % ukupne proizvodnje toplovaljanog čeličnog žmurja (talpi) u Uniji. Pritužba je sadržavala dokaze o dampingu i posljedičnoj materijalnoj šteti koji su se smatrali dostatnima za opravdanje pokretanja ispitnog postupka.
                  
               
                     (3)
                  
                  
                     Komisija je u Obavijesti o pokretanju postupka pozvala zainteresirane strane da joj se obrate radi sudjelovanja u ispitnom postupku. Osim toga, Komisija je o pokretanju ispitnog postupka obavijestila podnositelja pritužbe, druge poznate proizvođače iz Unije, poznatog proizvođača izvoznika i kineska tijela, poznate uvoznike, dobavljače i korisnike, trgovce i udruženja za koja se zna da se postupak na njih odnosi te ih je pozvala na sudjelovanje.
                  
               
                     (4)
                  
                  
                     Komisija je 22. veljače 2019. obavijestila sve zainteresirane strane da je odlučila ne uvesti privremene mjere u ovom predmetu te da će nastaviti ispitni postupak.
                  
               2.   POVLAČENJE PRITUŽBE I ZAVRŠETAK POSTUPKA
         
         
                     (5)
                  
                  
                     Podnositelj pritužbe 11. travnja 2019. obavijestio je dopisom Komisiju o povlačenju svoje pritužbe.
                  
               
                     (6)
                  
                  
                     Na temelju članka 9. stavka 1. Uredbe (EU) 2016/1036 postupak se može završiti ako se pritužba povuče, osim ako je završetak protivan interesu Unije.
                  
               
                     (7)
                  
                  
                     Ispitnim postupkom nisu otkriveni nikakvi razlozi zbog kojih bi završetak postupka bio protivan interesu Unije. U tom kontekstu Komisija je napomenula da nisu primljene nikakve primjedbe strana iz članka 21. osnovne uredbe (primjerice korisnici, uvoznici ili potrošači) u kojima se navodi da bi takav završetak bio protivan interesu Unije Zato je Komisija smatrala da bi ispitni postupak u pogledu uvoza u Uniju toplovaljanog čeličnog žmurja (talpi) podrijetlom iz Narodne Republike Kine trebalo završiti bez formalnih zaključaka o postojanju ili nepostojanju dampinga i štete ili o bilo kojem drugom aspektu ispitnog postupka.
                  
               
                     (8)
                  
                  
                     Komisija je stoga zaključila da bi antidampinški postupak u vezi s uvozom u Uniju toplovaljanog čeličnog žmurja (talpi) podrijetlom iz Narodne Republike Kine trebalo završiti bez uvođenja mjera.
                  
               
                     (9)
                  
                  
                     Zainteresirane strane o tome su obaviještene te su imale priliku dostaviti primjedbe. Međutim, nisu primljene nikakve primjedbe zainteresiranih strana.
                  
               
                     (10)
                  
                  
                     Ova je Odluka u skladu s mišljenjem Odbora uspostavljenog člankom 15. stavkom 1. Uredbe (EU) 2016/1036,
                  
               DONIJELA JE OVU ODLUKU:
         
            Članak 1.
            Završava se antidampinški postupak u vezi s uvozom toplovaljanog čeličnog žmurja (talpi), razvrstanog u oznaku KN ex 7301 10 00 (oznaka TARIC 7301100010), podrijetlom iz Narodne Republike Kine.
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 4. srpnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 176, 30.6.2016., str. 21.
         
         
            (2)  Obavijest o pokretanju antidampinškog postupka u vezi s uvozom toplovaljanog čeličnog žmurja (talpi) podrijetlom iz Narodne Republike Kine (SL C 177, 24.5.2018., str. 6.).